CELEX: 32012D0740
Language: el
Date: 2012-11-29 00:00:00
Title: 2012/740/ΕΕ: Εκτελεστική απόφαση της Επιτροπής, της 29ης Νοεμβρίου 2012 , σχετικά με την τροποποίηση της απόφασης 2004/858/ΕΚ, όπως τροποποιήθηκε με την απόφαση 2008/544/ΕΚ, για την ίδρυση Εκτελεστικού Οργανισμού για την Υγεία και τους Καταναλωτές, κατ’ εφαρμογή του κανονισμού (ΕΚ) αριθ. 58/2003 του Συμβουλίου

1.12.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 331/50
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 29ης Νοεμβρίου 2012
   σχετικά με την τροποποίηση της απόφασης 2004/858/ΕΚ, όπως τροποποιήθηκε με την απόφαση 2008/544/ΕΚ, για την ίδρυση Εκτελεστικού Οργανισμού για την Υγεία και τους Καταναλωτές, κατ’ εφαρμογή του κανονισμού (ΕΚ) αριθ. 58/2003 του Συμβουλίου
   (2012/740/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 58/2003 του Συμβουλίου, της 19ης Δεκεμβρίου 2002, περί θεσπίσεως του καταστατικού των εκτελεστικών οργανισμών που είναι επιφορτισμένοι με ορισμένα καθήκοντα σχετικά με τη διαχείριση κοινοτικών προγραμμάτων (1), και ιδίως το άρθρο 6 παράγραφος 1,
   Εκτιμώντας τα ακόλουθα:
   
               (1)
            
            
               Ο Εκτελεστικός Οργανισμός για το Πρόγραμμα Δημόσιας Υγείας (ΕΟΠΔΥ) ιδρύθηκε με την απόφαση 2004/858/ΕΚ της Επιτροπής (2) με σκοπό τη διαχείριση του προγράμματος κοινοτικής δράσης στον τομέα της δημόσιας υγείας για την περίοδο 2003-2008, το οποίο εγκρίθηκε με την απόφαση αριθ. 1786/2002/ΕΚ του Ευρωπαϊκού Κοινοβουλίου και του Συμβουλίου (3). Η απόφαση 2004/858/ΕΚ προβλέπει ότι ο ΕΟΔΥ θα επιτελεί τα καθήκοντά του έως τις 31 Δεκεμβρίου 2010 με σκοπό την εκτέλεση συμβάσεων και τη χορήγηση επιδοτήσεων που έχουν υπογραφεί στο πλαίσιο του προγράμματος δημόσιας υγείας 2003-2008.
            
         
               (2)
            
            
               Με την απόφαση 2008/544/ΕΚ της Επιτροπής (4), ο «Εκτελεστικός Οργανισμός για το Πρόγραμμα Δημόσιας Υγείας» μετατράπηκε σε «Εκτελεστικό Οργανισμό για την Υγεία και τους Καταναλωτές» (ο Οργανισμός) και η εντολή του παρατάθηκε έως το 2015. Δεδομένης της ανάλυσης κόστους-οφέλους που πραγματοποιήθηκε και με σκοπό την αποτελεσματικότερη εκπλήρωση των στόχων που επιδιώκονται στο πλαίσιο ορισμένων κοινοτικών προγραμμάτων, η απόφαση 2008/544/ΕΚ επιφόρτισε τον Οργανισμό με την υλοποίηση των ακόλουθων κοινοτικών προγραμμάτων και δράσεων: το πρόγραμμα δημόσιας υγείας 2003-2008, το πρόγραμμα δημόσιας υγείας 2008-2013 που εγκρίθηκε με την απόφαση αριθ. 1350/2007/ΕΚ του Ευρωπαϊκού Κοινοβουλίου και του Συμβουλίου (5), το πρόγραμμα για τους καταναλωτές 2007-2013 που εγκρίθηκε με την απόφαση αριθ. 1926/2006/ΕΚ του Ευρωπαϊκού Κοινοβουλίου και του Συμβουλίου (6), και τα μέτρα κατάρτισης στον τομέα της ασφάλειας των τροφίμων που καλύπτονται από τον κανονισμό (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου (7), και από την οδηγία 2000/29/ΕΚ του Συμβουλίου, της 8ης Μαΐου 2000, περί μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (8).
            
         
               (3)
            
            
               Με βάση την πείρα που έχει αποκτήσει ο Οργανισμός, κρίνεται σκόπιμο να του ανατεθεί η διαχείριση ορισμένων παρόμοιων μέτρων με τα μέτρα κατάρτισης στον τομέα της ασφάλειας των τροφίμων που διαχειρίζεται ήδη, και ιδίως η διεύρυνση του πεδίου δραστηριοτήτων του Οργανισμού στα μέτρα κατάρτισης εκτός των κρατών μελών της Ευρωπαϊκής Ένωσης. Κατά συνέπεια, ενδείκνυται να ανατεθεί στον Οργανισμό η διαχείριση των μέτρων κατάρτισης για την ασφάλεια των τροφίμων που καλύπτονται, αφενός, από την απόφαση C(2012) 1548 της Επιτροπής —με την οποία εγκρίνεται το πρόγραμμα εργασίας για το 2012 που ισοδυναμεί με απόφαση χρηματοδότησης για έργα στον τομέα των εξωτερικών εμπορικών σχέσεων, συμπεριλαμβανομένων της πρόσβασης στις αγορές των χωρών που δεν είναι μέλη της Ευρωπαϊκής Ένωσης και των πρωτοβουλιών στον τομέα της βοήθειας που σχετίζεται με το εμπόριο— και, αφετέρου, από το άρθρο 22 παράγραφοι 1 και 3 του κανονισμού (ΕΚ) αριθ. 1905/2006 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, για τη θέσπιση μηχανισμού χρηματοδότησης της αναπτυξιακής συνεργασίας (9).
            
         
               (4)
            
            
               Κρίνεται επίσης σκόπιμο να ανατεθεί στον Οργανισμό η διαχείριση της σύμβασης με την ευρωπαϊκή ένωση για τον συντονισμό της εκπροσώπησης των καταναλωτών στην τυποποίηση —πιο γνωστή με το ακρωνύμιό της «ANEC»—, η οποία διέπεται από τον κανονισμό του Ευρωπαϊκού Κοινοβουλίου και του Συμβουλίου σχετικά με την ευρωπαϊκή τυποποίηση ο οποίος τροποποιεί τις οδηγίες του Συμβουλίου 89/686/ΕΟΚ, της 21ης Δεκεμβρίου 1989, για την προσέγγιση των νομοθεσιών των κρατών μελών σχετικά με τα μέσα ατομικής προστασίας (10) και 93/15/ΕΟΚ, της 5ης Απριλίου 1993, για την εναρμόνιση των διατάξεων περί της εμπορίας και του ελέγχου των εκρηκτικών υλών (11), καθώς και την οδηγία 94/9/ΕΚ του Ευρωπαϊκού Κοινοβουλίου και του Συμβουλίου, της 23ης Μαρτίου 1994, σχετικά με την προσέγγιση των νομοθεσιών των κρατών μελών για τις συσκευές και τα συστήματα προστασίας που προορίζονται για χρήση σε εκρήξιμες ατμόσφαιρες (12), την οδηγία 94/25/ΕΚ του Ευρωπαϊκού Κοινοβουλίου και του Συμβουλίου, της 16ης Ιουνίου 1994, για την προσέγγιση των νομοθετικών, κανονιστικών και διοικητικών διατάξεων των κρατών μελών οι οποίες αφορούν τα σκάφη αναψυχής (13), την οδηγία 95/16/ΕΚ του Ευρωπαϊκού Κοινοβουλίου και του Συμβουλίου, της 29ης Ιουνίου 1995, για την προσέγγιση των νομοθεσιών των κρατών μελών σχετικά με τους ανελκυστήρες (14), την οδηγία 97/23/ΕΚ του Ευρωπαϊκού Κοινοβουλίου και του Συμβουλίου, της 29ης Μαΐου 1997, για την προσέγγιση των νομοθεσιών των κρατών μελών σχετικά με τον εξοπλισμό υπό πίεση (15), την οδηγία 98/34/ΕΚ του Ευρωπαϊκού Κοινοβουλίου και του Συμβουλίου, της 22ας Ιουνίου 1998, για την καθιέρωση μιας διαδικασίας πληροφόρησης στον τομέα των τεχνικών προτύπων και κανονισμών (16), την οδηγία 2004/22/ΕΚ του Ευρωπαϊκού Κοινοβουλίου και του Συμβουλίου, της 31ης Μαρτίου 2004, για τα όργανα μετρήσεων (17), την οδηγία 2007/23/ΕΚ του Ευρωπαϊκού Κοινοβουλίου και του Συμβουλίου, της 23ης Μαΐου 2007, σχετικά με τη διάθεση στην αγορά ειδών πυροτεχνίας (18), την οδηγία 2009/105/ΕΚ του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009, σχετικά με τα απλά δοχεία πίεσης (19) και την οδηγία 2009/23/ΕΚ του Ευρωπαϊκού Κοινοβουλίου και του Συμβουλίου, της 23ης Απριλίου 2009, σχετικά με τα όργανα ζύγισης μη αυτόματης λειτουργίας (20).
            
         
               (5)
            
            
               Κατά συνέπεια, η απόφαση 2004/858/ΕΚ πρέπει να τροποποιηθεί αναλόγως.
            
         
               (6)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής των εκτελεστικών οργανισμών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2004/858/ΕΚ τροποποιείται ως εξής:
   
               1)
            
            
               Στο άρθρο 4, η πρώτη περίοδος της παραγράφου 1 αντικαθίσταται από το ακόλουθο κείμενο:
               «1.   Ο Οργανισμός επιφορτίζεται με την εκτέλεση των ακόλουθων καθηκόντων για τη διαχείριση του δεύτερου προγράμματος δημόσιας υγείας 2008-2013 όπως εγκρίθηκε με την απόφαση αριθ. 1350/2007/ΕΚ του Ευρωπαϊκού Κοινοβουλίου και του Συμβουλίου (21), του προγράμματος για τους καταναλωτές 2007-2013 όπως εγκρίθηκε με την απόφαση αριθ. 1926/2006/ΕΚ του Ευρωπαϊκού Κοινοβουλίου και του Συμβουλίου (22), του κανονισμού του Ευρωπαϊκού Κοινοβουλίου και του Συμβουλίου σχετικά με την ευρωπαϊκή τυποποίηση και των μέτρων κατάρτισης στον τομέα της ασφάλειας των τροφίμων που καλύπτονται από τον κανονισμό (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου (23), την οδηγία 2000/29/ΕΚ του Συμβουλίου (24), την απόφαση C(2012) 1548 και τον κανονισμό (ΕΚ) αριθ. 1905/2006 του Ευρωπαϊκού Κοινοβουλίου και του Συμβουλίου (25):
            
         
               2)
            
            
               Το άρθρο 6 αντικαθίσταται από το ακόλουθο κείμενο:
               «Άρθρο 6
               Επιδοτήσεις
               Ο Οργανισμός λαμβάνει επιδοτήσεις οι οποίες εισέρχονται στο γενικό προϋπολογισμό των Ευρωπαϊκών Κοινοτήτων από τα κονδύλια που χορηγούνται στο δεύτερο πρόγραμμα δημόσιας υγείας 2008-2013 όπως εγκρίθηκε με την απόφαση αριθ. 1350/2007/ΕΚ, στο πρόγραμμα για τους καταναλωτές 2007-2013 όπως εγκρίθηκε με την απόφαση αριθ. 1926/2006/ΕΚ, στον κανονισμό του Ευρωπαϊκού Κοινοβουλίου και του Συμβουλίου σχετικά με την ευρωπαϊκή τυποποίηση και στα μέτρα κατάρτισης στον τομέα της ασφάλειας των τροφίμων που καλύπτονται από τον κανονισμό (ΕΚ) αριθ. 882/2004, την οδηγία 2000/29/ΕΚ, την απόφαση C(2012) 1548 και τον κανονισμό (ΕΚ) αριθ. 1905/2006:».
            
         Άρθρο 2
   Η παρούσα απόφαση αρχίζει να ισχύει την επόμενη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 29 Νοεμβρίου 2012.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 11 της 16.1.2003, σ. 1.
   
      (2)  ΕΕ L 369 της 16.12.2004, σ. 73.
   
      (3)  ΕΕ L 271 της 9.10.2002, σ. 1.
   
      (4)  ΕΕ L 173 της 3.7.2008, σ. 27.
   
      (5)  ΕΕ L 301 της 20.11.2007, σ. 3.
   
      (6)  ΕΕ L 404 της 30.12.2006, σ. 39.
   
      (7)  ΕΕ L 165 της 30.4.2004, σ. 1.
   
      (8)  ΕΕ L 169 της 10.7.2000, σ. 1.
   
      (9)  ΕΕ L 378 της 27.12.2006, σ. 41.
   
      (10)  ΕΕ L 399 της 30.12.1989, σ. 18.
   
      (11)  ΕΕ L 121 της 15.5.1993, σ. 20.
   
      (12)  ΕΕ L 100 της 19.4.1994, σ. 1.
   
      (13)  ΕΕ L 164 της 30.6.1994, σ. 15.
   
      (14)  ΕΕ L 213 της 7.9.1995, σ. 1.
   
      (15)  ΕΕ L 181 της 9.7.1997, σ. 1.
   
      (16)  ΕΕ L 204 της 21.7.1998, σ. 37.
   
      (17)  ΕΕ L 135 της 30.4.2004, σ. 1.
   
      (18)  ΕΕ L 154 της 14.6.2007, σ. 1.
   
      (19)  ΕΕ L 264 της 8.10.2009, σ. 12.
   
      (20)  ΕΕ L 122 της 16.5.2009, σ. 6.
   
      (21)  ΕΕ L 301 της 20.11.2007, σ. 3.
   
      (22)  ΕΕ L 404 της 30.12.2006, σ. 39.
   
      (23)  ΕΕ L 165 της 30.4.2004, σ. 1.
   
      (24)  ΕΕ L 169 της 10.7.2000, σ. 1.
   
      (25)  ΕΕ L 378 της 27.12.2006, σ. 41.».